《薄暮登楼》
清代·鄂容安

向晚登楼纵远眸，可怜残腊似清秋。烟开树色平连郭，日落江光斜上楼。

东岱北邙遥怅望，西山南浦小句留。他时临眺知何处，雪霁风停记此游。

作者简介：（1714—1755）清满洲镶蓝旗人，字休如，号虚亭，西林觉罗氏，鄂尔泰长子。雍正十一年进士。充军机处章京。乾隆间历编修、兵部侍郎、河南巡抚、两江总督。授参赞大臣，从征伊犁。会阿睦尔撒纳叛，力战不支，自尽，谥刚烈。工诗，有《鄂虚亭诗草》。